সু চির মধ্যে পশ্চিমী প্রচারমাধ্যম ও তাঁর ভক্তরা আবিষ্কার করেন এক বিশুদ্ধ শাসকের প্রতিমূর্তি, তাঁদের ভাষায় ‘বোধিসত্ত্ব’। একবার তাঁকে জিজ্ঞেস করা হয়েছিল: ‘আপনি কি একজন নারী বোধিসত্ত্ব?’ তিনি জবাব দিয়েছিলেন বিগলিত হয়ে: ‘ওহ ফর গুডনেস সেক, আই অ্যাম নোহয়ার নেয়ার দ্যাট স্টেজ।’ তিনি বলতে চেয়েছেন, ওই পর্যায়ে না পৌঁছালেও তাঁর কথা থেকে কারও বুঝতে অসুবিধা হয় না যে কিছুটা তো তিনি পৌঁছেছেন বটে। কারণ, সম্ভাব্য ‘বোধিসত্ত্বে’ তিনি পৌঁছাননি, তা অস্বীকারও করছেন না। [অং সান সু চি, দ্য ভয়েজ অব হোপ—কনভারসেশনস উইথ এলান ক্লিমেন্ট, লন্ডন, ১৯৯১, পৃ. ৯]